Мікалай Апанасавіч Цішчанка

Мікалай Апанасавіч Ці́шчанка ( — ) — беларускі вучоны ў галіне анкалогіі, доктар медыцынскіх навук (1971), прафесар (1973).

 Біяграфія 
Нарадзіўся ў вёсцы Чарнатычы (зараз у Чарнігаўскай вобласці Украіны). У 1942—1945 гадах працаваў на металургічных заводах у Варашылаўградзе і ЧалябінскуТищенко Николай Афанасьевич  // Сайт БелМАПА. У 1952 годзе скончыў Адэскі медыцынскі інстытут. У 1953—1955 гг. працаваў у Магілёўскім абласным анкалагічным дыспансеры ўрачом, галоўным урачом. У 1956—1958 гадах праходзіў навучанне ў аспірантуры пры кафедры анкалогіі Ленінградскага інстытута ўдасканалення ўрачоў. У 1958—1959 гадах працаваў урачом у хірургічным аддзяленні 3-й гарадской клінічнай бальніцы Мінска. Абараніў дысертацыю на тэму «Радыкальная аперацыя выдалення рэгіянальных лімфавузлоў пры раку ніжняй губы» і ў 1959 годзе атрымаў ступень кандыдата медыцынскіх навук.

У 1959—1960 гадах працаваў асістэнтам кафедры хірургіі ў Беларускім інстытуце ўдасканалення ўрачоў, з 1960 года — асістэнт кафедры анкалогіі, у 1968—1973 гадах — дацэнт, з 1973 года — прафесар. У 1970 годзе абараніў доктарскую дысертацыю на тэму «Матэрыялы да анатоміі і клінікі панкрэатадуадэнальнага рака». У 1982—1991 гадах — на пасадзе загадчыка кафедрай анкалогіі і медыцынскай радыялогіі, з 1992 года — прафесар.

Памёр 8 студзеня 1996 года ў Мінску. Пахаваны ў Мінску на Паўночных могілках.

 Навуковая дзейнасць 
Навуковыя працы па дыягностыцы і лячэнні пухлін страўнікава-кішэчнага тракту, падстраўнікавай залозы, жоўцевых шляхоў. Распрацаваў і ўкараніў метад радыкальных аперацый пры метастазах раку на шыі. Аўтар 112 навуковых прац, двух манаграфій, чатырох рацыяналізатарскіх прапаноў. Сааўтар патэнта «Способ пластики безнадкостничных дефектов покровных тканей черепа»PatentDB.ru — База патентов РФ на изобретения и промышленные образцы

Сярод апублікаванага:
 Клиника и дифференциальная диагностика механических желтух. — Мн.: Беларусь, 1973.;
 Реабилитация радикально оперированных больных по поводу опухолей толстой кишки.

 Узнагароды 
 Медаль «У азнаменаванне 100-годдзя з дня нараджэння Уладзіміра Ільіча Леніна»,
 значок «Выдатнік аховы здароўя» (1978),
 нагрудны знак імя М. І. Пірагова,
 ганаровая грамата Вярхоўнага Савета Рэспублікі Беларусь (1994),
 граматы Міністэрства аховы здароўя БССР і рэктарата Беларускага інстытута ўдасканалення ўрачоў.

 Літаратура 
  — С. 132.

 Спасылкі 
 Тищенко Николай Афанасьевич  // Сайт БелМАПА
 Цішчанка, Мікалай Апанасавіч (1925—1996) // Нацыянальная бібліятэка Беларусі

Катэгорыя:Нарадзіліся ў Чарнігаўскай вобласці
Катэгорыя:Выпускнікі Адэскага нацыянальнага медыцынскага ўніверсітэта
Катэгорыя:Анколагі СССР
Катэгорыя:Анколагі Беларусі
Катэгорыя:Выдатнікі аховы здароўя (СССР)
Катэгорыя:Хірургі Беларусі